Mirdi van Gogh

Mirdi van Gogh a zo ur mirdi lec'hiet war Museumplein, en arondisamant Oud-Zuid, Amsterdam (Izelvroioù) ha gouestlet da oberenn al livour Vincent van Gogh. Ouzhpenn 200 livadur a gaver ennañ, hag ivez 500 tresadenn ha 700 lizher skrivet gant van Gogh. Ennañ e kaver ivez oberennoù livourien an XIXvet kantved. El levraoueg ez eus ouzhpenn 24 000 levr diwar-benn van Gogh hag arzourien all eus an XIXvet kantved. An dastumad oberennoù Dastumad brasañ oberennoù Vincent van Gogh eo. Renket e vez oberenn an arzour el luskad goude- trivliadelouriezh. Bras eo bet levezon van Gogh war veur a luskad all : eztaolouriezh, faovouriezh hag arz diheverz. An oberennoù kinniget er mirdi a c'haller renkañ evel-henn : 1880 - 1885 en Izelvroioù 1886 - 1888 e Pariz 1888 - 1889 en Arles 1889 - 1890 e Saint-Rémy 1890 e Auvers-sur-Oise Er mirdi e kaver an oberennoù da heul : Hader (diwar Jean-François Millet), miz Ebrel 1881 Maouez kozh, gwelet a-ziadreñv, miz Meurzh 1882 Gwenojenn e Loosduinen e-kichen Den Haag, miz Meurzh1882 Burev lotiri, miz Gwengolo 1882 Bugel bihan, miz C'hwevrer 1883 Maouez, didog, miz Meurzh 1883 Lochennoù, miz Gwengolo 1883 Gweledva da serr-noz, miz Gwengolo 1883 Div vaouez o labourat an taouarc'h, miz Here 1883 Peizantez, miz Kerzu 1884 An Debrerien avaloù-douar, miz Ebrel 1885 Gwerzh kroazioù e-kichen an tour kozh, miz Mae 1885 Taolenn divuhez gant ur banerad avaloù-douar, miz Gwengolo 1885 Taolenn divuhez gant bibl digor, kantolor ha romant, miz Here 1885 Maouez he blev disgraet, miz Du 1885 Maouez e noazh, eus ar c'hostez, miz C'hwevrer 1886 Emboltred gant un tog feltr teñval, miz Ebrel-Even 1886 Sell ouzh toennoù Pariz, miz Ebrel-Even 1886 Plastr ur bruched, miz Ebrel-Even 1886 Direderig, miz Here-Kerzu 1886 Pourmenerien en ur park en Asnières, miz Ebrel-Even 1887 Bord un dachennad gwinizh gant roz-aer hag un alc'hweder, miz Ebrel-Even 1887 Liorzhoù Montmartre, miz Ebrel-Even 1887 Diavaez ur preti gant lore-roz en ur pod', miz Gouere-Gwengolo 1887 Tachenn goadek, miz Gouere-Gwengolo 1887 Emboltred dirak un azen, penn-kentañ 1888 Ti melen, miz Mae 1888 Eost, miz Even 1888 Bagoù bihan war an traezh, miz Even 1888 Ti Vincent, miz Gwengolo 1888 Kambr van Gogh en Arles, miz Here 1888 An Troioù-heol, miz Genver 1889 An Horderien (diwar Millet), miz Gwengolo1889 Lestr gant elestr mouk war foñs melen, miz Mae 1890 Tachennad gwinizh dindan un oabl koumoulek, miz Gouere 1890 Tachennad gwinizh gant brini, miz Gouere 1890 Lizheroù Vincent van Gogh a skrivas kalz lizheroù, dreist-holl d'e vreur Théodore van Gogh. Al lod brasañ eus al lizheroù a zo er mirdi. Livourien all Ouzhpenn taolennoù Vincent van Gogh e kaver ivez oberennoù livourien al luskad trivliadelouriezh evel : Paul Gauguin Henri de Toulouse-Lautrec Claude Monet Georges Seurat Paul Signac Emile Bernard Hag ivez oberennoù gant Pablo Picasso. An dastumad Pa oa bev van Gogh e teuas a-benn da werzhañ un daolenn nemetken : Ar gwini ruz. An dastumad a oa perc'hennet gant Théo van Gogh. Pa varvas e voe dalc'het an dastumad gant e intañvez, Johanna Bonger. Un nebeud oberennoù a werzhas, met al lod brasañ a viras. Pa varvas e 1925 e oa perc'hennet an oberennoù gant he mab, Vincent Willem van Gogh. E 1960 e krouas Ensavadur Vincent van Gogh. Ezel e oa anezhañ, asambles gant e wreg, tri bugel dezho, hag ur c'hannad eus gouarnamant an Izelvroioù. D'an 21 a viz Gouere 1962 e voe sinet un emglev etre an ensavadur ha Stad an Izelvroioù. Holl an dastumad (200 taolenn gant van Gogh ha Gauguin, 400 tresadenn hag holl lizheroù van Gogh) a voe gwerzhet d'ar Stad gant ar familh, evit 15 milion a c'huldenoù. Ar savadur Div lodenn a ya da ober mirdi van Gogh : ar savadur pennañ a voe digoret e 1973 hag un astenn a voe digoret e 1999. Ar savadur pennañ Gant Stad an Izelvroioù e voe kaset ar raktres. Ar savadur pennañ voe savet e 1963-1964, diwar steuñv ar savour nederlandat Gerrit Rietveld. Pa varvas Rietveld e 1964 e kendalc'has e vignoned Joan van Dillen ha J. van Tricht d'ober war-dro ar raktres. Kemmoù a zegasjont d'ar steuñv orin, dreist-holl evit a sell ouzh an talbenn. Divizout a rejont implijout drevezadurioù betoñs-boueta. Al labourioù-se a grogas e 1969. Digoret e voe ar mirdi d'an 2 a viz Even 1973, padal e oa digoret al levraoueg abaoe 1969. Er savadur e kaver an dastumad-pad hag an diskouezadegoù berrbad. A-hed an amzer e voe degaset kemmoù d'ar savadur. Kemmoù a voe degaset ivez d'ar savadur pennañ pa voe savet an astenn, e 1998-1999, diwar ur steuñv gant Martien van Goor. Abaoe m'eo bet savet an astenn e vez kinniget an diskouezadeg-pad nemetken er savadur pennañ. An astenn Steuñv an astenn a voe treset gant Kisho Kurokawa. Enni e vez aozet an diskouezadegoù berrbad. Arc'hantaouet eo bet gant The Japan Foundation, hag a zo stag ouzh ar stal-asurañs Yasuda (Tokyo). Stumm un elipsenn eo ar savadur, ha savet eo bet gant betoñs warnañ mein ha titan. An diskouezadeg kentañ a voe gouestlet da dThéo van Gogh. Laeroñsi Div daolenn a voe laeret d'ar 7 a viz Kerzu 2002 : Ermaeziadenn Iliz Disivoud Nuenen (1884) hag An aod e-kichen Scheveningen (1882). Liammoù diavaez Sell ouzh ar mirdi war WikiMapia Mirdi van Gogh Lec'hienn ofisiel Mirdi van Gogh Stal enlinenn ar mirdi Diskouezva Vincent van Gogh Oberenn glok van Gogh